Psalam (Šarić) 95.
1Dođite, kličimo Gospodu, podvikujmo pomoćniku Bogu našemu! 

2Stupimo pred lice njegovo s hvalom, u pjesmama pokliknimo njemu! 

3Ser je Gospod velik Bog, kralj, veći od svih bogova. 

4U njegovoj su ruci temelji zemaljski, vrhunci gorski njegovi su. 

5Njegovo je more, on ga je stvorio i kopno koje njegove ruke načiniše. 

6Dođite, poklonimo se i padnimo ničice; kleknimo pred Gospodom, koji nas je stvorio! 

7Jer je on Bog naš, a mi smo narod, što ga on pase, ovce pasle njegove. I danas - o da biste ipak poslušali glas njegov! 

8Nemojte da otvrdne srce vaše kao u Meribi, kao u pustinji u dan Mase! 

9Gdje me oci vaši iskušaše i ispitaše, a vidješe ipak djela moja. 

10 četrdeset godina bilo m je mučno pred tim rodom, i rekoh: "Oni su narod, kojemu tumara srce; jer ne paze na putove moje." 

11 Zato se zakleh pun gnjeva: "Neće unići u mjesto pokoja mojega!" 

Psalmi (Šarić)